CELEX: 32011D0043
Language: fi
Date: 2011-01-21 00:00:00
Title: 2011/43/EU: Komission päätös, annettu 21 päivänä tammikuuta 2011 , viljelykasvien yleiseen lajikeluetteloon tai jäsenvaltioiden kansallisiin lajikeluetteloihin kuulumattomien Avena strigosa Schreb. -lajikkeiden tilapäisestä kaupan pitämisestä annetun päätöksen 2010/468/EU muuttamisesta (tiedoksiannettu numerolla K(2011) 156)  ETA:n kannalta merkityksellinen teksti

22.1.2011   
            
            
               FI
            
            
               Euroopan unionin virallinen lehti
            
            
               L 19/19
            
         KOMISSION PÄÄTÖS,
   annettu 21 päivänä tammikuuta 2011,
   viljelykasvien yleiseen lajikeluetteloon tai jäsenvaltioiden kansallisiin lajikeluetteloihin kuulumattomien Avena strigosa Schreb. -lajikkeiden tilapäisestä kaupan pitämisestä annetun päätöksen 2010/468/EU muuttamisesta
   (tiedoksiannettu numerolla K(2011) 156)
   (ETA:n kannalta merkityksellinen teksti)
   (2011/43/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon viljakasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/402/ETY (1) ja erityisesti sen 17 artiklan 1 kohdan,
   sekä katsoo seuraavaa:
   
               (1)
            
            
               Komission päätöksellä 2010/468/EU (2) sallitaan viljelykasvien yleiseen lajikeluetteloon tai jäsenvaltioiden kansallisiin lajikeluetteloihin kuulumattomien Avena strigosa Schreb. -lajikkeiden, jäljempänä ’A. strigosa’, siementen kaupan pitäminen unionissa 31 päivään joulukuuta 2010 saakka.
            
         
               (2)
            
            
               
                  A. Strigosan yleisessä saatavuudessa esiintyneet tilapäiset ongelmat, joiden vuoksi päätös 2010/468/EU hyväksyttiin, jatkuvat. Sen vuoksi on tarpeen pidentää kyseisellä päätöksellä annetun luvan soveltamisaikaa.
            
         
               (3)
            
            
               Jäsenvaltioiden komissiolle toimittamien tietojen perusteella vaikuttaa siltä, että saatavuusongelmien ratkaisemiseksi tarvittava kokonaismäärä vuodeksi 2011 on 5 130 tonnia, sillä Belgia on ilmoittanut komissiolle tarvitsevansa kyseisenä ajanjaksona 300 tonnia, Ranska 3 700 tonnia, Saksa 300 tonnia, Italia 280 tonnia, Espanja 300 tonnia ja Portugali 250 tonnia.
            
         
               (4)
            
            
               Sen vuoksi päätöstä 2010/468/EU olisi muutettava.
            
         
               (5)
            
            
               Tässä päätöksessä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2010/468/EU seuraavasti:
   
               1)
            
            
               Muutetaan 1 artikla seuraavasti:
               
                           a)
                        
                        
                           korvataan 1 kohdassa ilmaisu ”31 päivänä joulukuuta 2010” ilmaisulla ”31 päivänä joulukuuta 2011”;
                        
                     
                           b)
                        
                        
                           korvataan 2 kohta seuraavasti:
                           ”2.   Tämän päätöksen nojalla unionissa kaupan pidettäväksi sallittavien siementen kokonaismäärä saa olla enintään 4 970 tonnia vuonna 2010. Tämän päätöksen nojalla unionissa kaupan pidettäväksi sallittavien siementen kokonaismäärä saa olla enintään 5 130 tonnia vuonna 2011.”
                        
                     
         
               2)
            
            
               Korvataan 3 artiklan toisessa kohdassa ilmaisu ”31 päivänä joulukuuta 2010” ilmaisulla ”31 päivänä joulukuuta 2011”.
            
         2 artikla
   Tämä päätös on osoitettu kaikille jäsenvaltioille.
   
      Tehty Brysselissä 21 päivänä tammikuuta 2011.
      
         
            Komission puolesta
         
         John DALLI
         
            Komission jäsen
         
      
   
   
      (1)  EYVL 125, 11.7.1966, s. 2309/66.
   
      (2)  EUVL L 226, 28.8.2010, s. 46.